اینگیلتره‌نین باشکندی لندن‌ده‌کی پارلمان بیناسی دیشیندا دونن تشکیل ائدیلن ترور سالدیریسی نتیجه‌سینده 4 نفر حیاتینی ایتیردی، ان از 40 نفر یارالاندی، سالدیرقان، پلیس طرفین‌دن وورولا‌راق ائتکیسیز حالا گتیریلدی.
پلیس یئتکیلی‌سی سالدیریدا حیاتینی ایتیرن‌لردن بیری‌نین پلیس مامورو اولدوغونو بیلدیردی.
عملیاتین داوام ائتدیگینی ایفاده ائدن پلیس یئتکی‌لی‌سی اؤلدورولن سالدیرقانین کیملیگینی آچیقلامادی.
اینگیلتره باشباخانی ترزا می، لندنده کرچکلشن ترور سالدیریسیندا پارلمانین هدف آلینماسی‌نین تصادف اولمادیغینی سؤیله‌دی.
می، الده‌کی بیلگیلره گؤره، سالدیرینین، وست‌مینستر کؤرپوسو اوزرینده سالدیرقانینین آراجینی یولدان گئچنلرین اوزرینه سورمه‌سیله باشلادیغینی، ایکی نفرین بورادا اؤلدوگونو و چوخ ساییدا انسانین یارالاندیغینی سؤیله‌دی.
می، سالدیرقانین داها سونرا پارلمانا دوغرو قاچدیغینی، پلیس‌لر طرفین‌دن دوردورولدوغونو آنجاق بو سیرادا بیر پلیسی بیچاقلادیغینی بیلدیردی.
می، سالدیرقانین دیگر پلیس‌لر طرفین‌دن اؤلدورولدوگونو بیلدیردی.
